stanford-oval/wikipedia huggingface dataset:
רפובליקה (קבוצת לחץ)
סוגיות שהיו מושא לביקורת על ידי התנועה > כספים מלכותיים

רפובליקה טוענת כי אין די שקיפות ואחריות ביחס למימון המלוכה. הקבוצה מאמינה שהכספים המלכותיים צריכים להיבדק באופן עצמאי על ידי משרד הביקורת הלאומית, כמו כל שאר משרדי הממשלה, וכי יש להסיר את הפטור של המלוכה מחוק חופש המידע הבריטי.
תגובתה של רפובליקה לדוחות הכספים המלכותיים השנתיים מדווחת בתקשורת. בשנת 2017 פרסמה הרפובליקה את דו"ח הכספים המלכותי שלה, שהעריך את העלות הכוללת של המלוכה ב-345 מיליון ליש"ט לפחות, לאחר שנלקחו בחשבון עלויות נוספות כגון אבטחת בני המלוכה, הכנסות מהדוכסות ועלויות למועצות מקומיות. זאת, בניגוד לעמדת בית המלוכה, לפיה ההכנסות מהדוכסות מהווה נכסים פרטיים שלה (טענה אותה תנועת הרפובליקה דוחה בתוקף). חישובי עלויות האבטחה מבוססות על הערכות, שעה שבקשות חופש מידע בנושא לא הניבו פרי. עם זאת, ההערכות, המגיעות לכ-100 מיליון פאונד בשנה (יותר מסך כל המענק הרשמי שניתן למלוכה) נחשבות למהימנות, שעה שגם בני משפחה רחוקים יחסית זוכים לאבטחה כבדה וצמודה.
חישובי הרפובליקה אינם מביאים בחשבון את הרווחים של אחוזת הכתר, אשר מועברים לקרנות לאומיות בתמורה לרשימה האזרחית (תשלום שהוחלף במענק הריבון ב-2012); שכן הם טוענים שאחוזת הכתר היא רכושו של המלך רק בתפקידו כ"ראש המדינה" (Crown), ועל-כן מהבחינה המשפטית/מהותית מהווים רכוש ציבורי.
התנועה אף דוחה את הטענה לפיה בית המלוכה תורם לתיירות. לטענתה, מרגע שהמלוכה בתוקף, הרי שמסמכים ארכיוניים רבים, אספי אומנות וכמו-גם מתחמים בתוך אתרים מלכותיים אינם זמינים לציבור, והארמון המלכותי אינו מממש את הפוטנציאל התיירותי שלו. מנכ"ל התנועה, גרהאם סמית', נוהג להשוות בין מצודת לונדון לארמון בקינגהאם, ומתאר את האחרון כפספוס תיירותי. לדידו, הארמון עוסק בהצגת עושר ומיצגים שטחיים, חלף הספקת חוויה תיירותית היסטורית מלאה ומספקת, כפי שניתן לקבל במצודת לונדון. סמית' מבקש ללמוד מההשוואה כי דווקא היעדרם של בני המלוכה הוא שמאפשר את מיצוי הערך התיירותי מההיסטוריה והמורשת הבריטית. עם זאת, סמית' סבור כי הטיעון התיירותי איננו עיקר הדברים, וגם אלמלא פגעה המלוכה בתיירות ואף אם היה בה משום תרומה לתיירות, לא היה בכך כדי להצדיק את קיומה, ובמיוחד כאשר גם על-פי ההערכה המקסימליסטית לתרומתה (500 מיליון פאונד לשנה), מדובר בפרומיל מהתל"ג הבריטי.
סוגיות שהיו מושא לביקורת על ידי התנועה > הנסיך צ'ארלס ודוכסות קורנוול

במאי 2007, רפובליקה שכנעה את חבר הפרלמנט בריאן אידון להגיש early day motion ("הצעה מוקדמת לסדר היום") על חוסר השקיפות בחשבונות דוכסות קורנוול. הדוכס מקורנוול היה באותה תקופה הנסיך צ'ארלס, המלך לעתיד צ'ארלס השלישי. בעקבות פסיקה משפטית ב-2011 לפיה דוכסות קורנוול נפרדת מהנסיך צ'ארלס למטרות רגולציה, ביקשה הרפובליקה מ-HM Revenue and Customs לחקור אם הדוכסות עדיין פטורה ממיסוי. הפטור ממס מבוסס על ההנחה שאחוזת הדוכסות אינה ניתנת להפרדה מהאדם הפטור ממס של הנסיך צ'ארלס, הנחה שהפכה לשנויה במחלוקת. ב-2013, תנועת הרפובליקה פעלה להביא לכך שוויליאם ניי, מזכירו הפרטי של הנסיך צ'ארלס, הופיע בפני הוועדה לחשבונות ציבוריים כדי להסביר את הסדרי המס של הדוכסות.
תנועת הרפובליקה מתחה ביקורת קבועה על הנסיך צ'ארלס על כך שהביע דעות גלויות ושתדלנות בנושאים פוליטיים, דבר שלדברי התנועה אינו עולה בקנה אחד עם דיני החוקה הבריטיים. התנועה גם קראה לממשלת בריטניה להפסיק לסבסד את ההכנסה השנתית של צ'ארלס בסך 16.3 מיליון ליש"ט באמצעות מענקים והטבות מס. בשנת 2015, תנועת הרפובליקה השיקה קמפיין ועצומה, Take Back the Duchy, לביטול דוכסות קורנוול והעברת אדמתה ונכסיה לאחוזת כתר. בדצמבר 2015, בקשה לחופש מידע על ידי תנועת הרפובליקה חשפה כי לנסיך צ'ארלס יש גישה שגרתית למסמכים ממשלתיים חסויים.
סוגיות שהיו מושא לביקורת על ידי התנועה > שבועת אמונים

בשנת 2008, תנועת הרפובליקה השיקה קמפיין לאפשר לרפובליקנים להשבע שבועת אמונים חלופית, שאינה כוללת נאמנות למלוכה
סוגיות שהיו מושא לביקורת על ידי התנועה > 2011 חתונה מלכותית

לקראת חתונת הנסיך ויליאם וקתרין מידלטון, ארגון התיירות VisitBritain אמר שהאירוע יהיה טוב לתיירות. בתגובה, התנועה הגישה בקשה לחופש מידע עבור מסמכי VisitBritain שהצביעו על כך שלחתונות מלכותיות בעבר הייתה השפעה שלילית על התיירות. התנועה ביקרה את חישובי הדו"ח, המלמדים לטענתם שגם הוצאות שאינן קשורות כלל לבית המלוכה נמנו בו, בלא כל הצדקה.
על-מנת למחות על קיום החתונה, התנועה ערכה מסיבת רחוב אלטרנטיבית בלונדון ביום החתונה, בה ביקשו "לחגוג את הדמוקרטיה ואת כוח העם ולא את הפריבילגיה העוברת בירושה", יחד עם אירועים נוספים ברחבי הערים הגדולות בבריטניה. האירוע בלונדון של הרפובליקה נמנע תחילה על ידי מועצת רובע קמדן.
סוגיות שהיו מושא לביקורת על ידי התנועה > סיקור ה-BBC של המלוכה

רפובליקה טענה כי ה-BBC מפגין משוא פנים ביחס לדיווח שלו על עניינים מלכותיים. הסרט התיעודי "מלכת היהלומים" ספג ביקורת על כך. במכתב ליו"ר ה-BBC Trust, כריס פטן, מנכ"ל הרפובליקה, גרהם סמית', טען כי התוכנית הפרה את הנחיות ה-BBC בנושא חוסר משוא פנים. במכתבו טען סמית שהסדרה נתונה ל"עיוותים, חצאי אמיתות ובדיות"
סוגיות שהיו מושא לביקורת על ידי התנועה > בקשות לחקירה ושחרור צבאי של הנסיך אנדרו

במרץ 2016, הגיש סמית' דו"ח רשמי למשטרה, וביקש חקירה של האשמות שהנסיך אנדרו, הדוכס מיורק גרם נזק לשערים המופעלים באמצעות חיישנים בפארק ווינדזור הגדול על ידי שאילץ את פתיחתם לרכבו כדי להימנע מהליכה נוספת בדרכו לביתו. כוח עמק התמזה (The Thames Valley force) דחה את הנטען בדו"ח בשל היעדר תשתית ראייתית.
ב-13 בינואר 2022 פרסמה הרפובליקה מכתב פתוח, חתום על ידי יותר מ-150 יוצאי צבא, המופנה למלכה בתפקידה כראש המדינה וכמפקדת הצבא, ובו בקשה שהנסיך אנדרו יודח מכל תפקידיו הצבאיים הניתנים לו לשם כבוד כבן מלוכה. במכתב, שנשלח מכתובת התנועה בלונדון, הביעו החותמים "upset and anger" בעקבות פסק דין (שניתן יום קודם לכן על ידי בניו יורק) לפיה על הנסיך אנדרו להגיב לתביעה אזרחית בארצות בטענות לתקיפה מינית הברית אותה הגישה וירג'יניה ג'ופר. החותמים טענו כי בלתי נסבל שהדוכס מיורק ישמור על תאריו בכוחות המזוינים. מאוחר יותר באותו היום, השתייכותו הצבאיות של הנסיך אנדרו ותאריו המלכותיים הוחזרו למלכה, והוכרז כי יגן על התביעה כ"אזרח פרטי".
סוגיות שהיו מושא לביקורת על ידי התנועה > הכתרת צ'ארלס השלישי

לפני טקס ההכתרה של צ'ארלס השלישי וקמילה ב-6 במאי 2023, תנועת הרפובליקה הודיעה על קיום הפגנות בכיכר פרלמנט בלונדון נגד הטקס, תוך ציון התנגדות לפזרנות של האירוע בתוך משבר יוקר המחיה בבריטניה. ביום ההכתרה משטרת המטרופולין נקטה בפעולה נגד ההפגנות, ועצרה 52 איש, כולל חברי הרפובליקה ומנכ"לה גרהאם סמית'. בנוסף, הוחרמו מאות שלטי מחאה של התנועה.
בהצהרה רשמית, הרפובליקה גינתה את המעצרים כ"מתקפה ישירה על הדמוקרטיה שלנו ועל זכויות היסוד של כל אדם במדינה". טענת התנועה היא שהמעצרים נעשו מבלי שנשתכללה עילת מעצר, אלא כאקט מניעתי בלתי חוקי שמטרתו למנוע את ההפגנה. בעקבות זאת, הגיש גרהאם סמית' תביעה אזרחית נגד המשטרה בדרישה לפיצוי כספי על מעצרו הבלתי חוקי לטענתו.
התנועה ניהלה בעבר מספר דיונים עם קציני Met בכירים, ובה הבהירו את תוכניתם דבר אופן ההפגנה, וגורמי Met אישרו כי אין להם התנגדות לכך. המשטרה הגנה על מעשיה בטענה שהחרימה מכשירי lock on שאסורים לשימוש בהפגנות לפי חוק הסדר הציבורי משנת 2023. עם זאת, זה היה שנוי במחלוקת והמשטרה הגיעה מאוחר יותר למסקנה שאין לה בסיס לחשוד בכוונה להשתמש במכשירים אלה.
הסיסמה המרכזית של במהלך ההפגנות הייתה "Not My King" (לא מלכי). בין הסיסמאות הפופולריות רווחו גם "Up to Republic - Down With the Crown" (כן לרפובליקה, לא לכתר), "Who Elected Him?" (מי בחר אותו?), "Citizen not Subject" (אזרח/ית, לא נתין/ה"), "What do we want? Democracy. When do we want it? Now!" (מה אנחנו רוצים? - דמוקרטיה. אימתי? - כעת!), "I wouldn't trust a royal with my kids" (לא הייתי סומך על בן מלוכה עם ילדיי), "you can shove the coronation up your arse" (אתה יכול "לדחוף" את טקס ההכתרה לפי הטבעת שלך) ו-"Choice Not Charles" (בחירה לא צ'ארלס).
ב-30 בספטמבר 2023, הכריזה התנועה על הארבעה במאי כ"יום הרפובליקה".
הקשר משפטי

טיעון בעד החלפת המלוכה ברפובליקה הוגדרה בספר החוקים הבריטי כעבירה בת מאסר. כך, חוק העונשין בגידה משנת 1848 אוסר על טיעון בעד רפובליקה בדפוס. העונש על טיעון שכזה, גם אם הרפובליקה תוקם בדרכי שלום, הוא מאסר עולם. חוק זה נשאר בתוקף בבריטניה. עם זאת, על פי חוק זכויות האדם משנת 1998, Law Lords (אנ') קבעו כי למרות שחוק העונשין בגידה נשאר בספרי החוקים יש לפרש אותו כך שהוא תואם את חוק זכויות האדם, ולכן אינו אוסר עוד על פעילות רפובליקאית בדרכי שלום.
תחנת ארבטסקאיה

| --- | --- |

 מידע על הבנייה
 חנוכת התחנה:  5 באפריל 1953 
 אדריכל:  Leonid Michailovič Poljakov, בפסקה זו רשומה אחת נוספת שטרם תורגמה 
 מיקום
 מדינה:  רוסיה רוסיה
 קואורדינטות:  55°45′08″N 37°36′22″E﻿ / ﻿55.752222222222°N 37.606111111111°E﻿ / 55.752222222222; 37.606111111111
 תחנות סמוכות:  תחנת סמולנסקאיה, תחנת פלושאד רבוליוציי 
 מידע על התחנה
 רציפים:  2 
 קווים העוברים בתחנה:  קו ארבטסקו פוקרובסקאיה 
 קוד התחנה:  044 
  (למפת מוסקבה מוגדלת) תחנת ארבטסקאיה(למפת מוסקבה רגילה) תחנת ארבטסקאיה
 
תחנת ארבטסקאיה (ברוסית: Арбатская) היא תחנת הרכבת התחתית של מוסקבה בקו ארבטסקו פוקרובסקאיה.
תחנת ארבטסקאיה נפתחה ב-5 באפריל 1953, והיא ממוקמת בין התחנות פלושאד רבוליוציי וסמולנסקאיה.
התחנה קיבלה את שמה מרחוב ארבאט, כמו גם תחנה בשם זהה בקו פיליובסקאיה.
התחנה היא חלק ממחלף הגדול ביותר במוסקבה, ויש לה מעבר לתחנות הבאות: "ביבליאוטקה אימני לנינה" של קו סוקולניצ'סקאיה, "אלכסנדרובסקי סאד" של קו פיליובסקאיה, ו"בורוביצקאיה "של קו סרפוחובסקו-טימיריאזבסקאיה.
הערות שוליים

↑  https://um.mos.ru/houses/stantsiya_arbatskaya/
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
שחזור שד

שחזור השדיים לאחר כריתה כפולה כולל שחזור הפטמות והוספת שתלים
ניתוח שחזור שד הוא ניתוח אלקטיבי המתבצע לאחר כריתת שד עקב גידול סרטני, או כניתוח מניעתי בשל סיכון מוגבר לחלות בסרטן השד.
כשלושים אחוז מכלל הנשים העוברות כריתת שד בישראל עוברות שחזור שד – חלקן בו זמנית עם הכריתה, וחלקן בשלב מאוחר יותר, דבר העשוי להוביל להבדלים בשיטת הניתוח ובתהליך הטיפולי שלאחריו. ניתוחים לשחזור שד שכיחים בישראל יותר מאשר בארצות הברית ובארצות המערב. עליה בשכיחות ניתוחי השחזור נובעת, בין היתר, מההתפתחות ברפואה הגנטית (אנ') בנשים נשאיות של המוטציה בגן ה-BRCA (BRCA mutation) המצויות בסיכון מוגבר לחלות בסרטן.
מטרת הניתוח

נשים שעברו כריתת שד חלקית או מלאה מתארות את התהליך כחוויה טראומתית שבעקבותיה נפגעה תחושת המיניות והנשיות שלהן. ניתוח לשחזור שד מתבצע לאחר כריתת שד חלקית או מלאה, ועשוי לסייע לאישה לקבל בחזרה את תחושת הנשיות והשלמות הגופנית. שחזור שד נתפס כדרך יעילה להתמודד עם ההשלכות הפסיכולוגיות של הסרת שד לא רק במחקר, אלא גם בקרב אנשים העוסקים במקצועות הרפואה וארגונים התומכים בנשים המתמודדות עם סרטן השד, הממליצים על שחזור שד כהליך טיפולי שנועד להקל על האישה ולמנוע ממנה את הצורך להתמודד עם אובדן השד והשפעותיו על דימוי גוף, דימוי עצמי ופגיעה בזוגיות. למרות תפיסה רווחת זו, קיימת גם ביקורת כלפי הליך שחזור שד, כיוון שמדובר בניתוח הטומן בחובו סכנות וסיבוכים רבים, ואינו חיוני לבריאות האישה. הביקורת כלפי הפרוצדורה היא שזו משרתת את האינטרס של המערכת הרפואית להגדיל את כוחה ואת השפעתה ולא את טובת הנשים. עוד נטען, כי שחזור שד מונע מנשים להתמודד עם המציאות של גופן ושל המחלה.
בעשור האחרון העלו מספר מחקרים ממצאים סותרים לגבי תרומתו של שחזור שד להתמודדות עם ההשלכות הפסיכולוגיות של כריתת שד. חלק מהמחקרים לא הצליחו להראות את יתרונות השחזור. כלומר, לא נמצאו הבדלים במדדי דיכאון, חרדה, הערכה עצמית, דימוי גוף, תחושת מושכות ותפקוד מיני בין נשים שעברו שחזור שד לעומת אלו שעברו כריתת שד ללא שחזור. במחקר שעקב במשך כשלוש שנים אחרי נשים שעברו כריתת שד עולה כי הפגיעה בתחושת המושכות ובאינטימיות המינית גדלה עם הזמן, אך ללא הבדל בין נשים שעברו שחזור לאלו שלא עברו שחזור. ממצאי מחקרים אלו מטילים ספק בתועלת של השחזור, בהתחשב בחסרונותיו.
ביצוע הניתוח

קיימות מספר דרכים לביצוע שחזור שד, אשר לכל אחת מהן יתרונות וחסרונות. הבחירה בשיטת השחזור מותאמת לצרכיה הייחודיים של כל אישה ומבוססת על המבנה והמאפיינים הפיזיים של גופה, מצבה הבריאותי ועוד גורמים. השיטות העיקריות לשחזור שד הן: שחזור בעזרת שתל, שחזור בעזרת מתלה רקמות (tissue flap) מחלקי גוף שונים – הבטן והגב (ולעיתים נדירות גם מהישבן), שילוב שתי השיטות – שחזור באמצעות רקמות שריר מחלק גוף אחר והכנסת שתל, וכריתה משמרת עור ועיצוב מיידי של השד – הטכניקה האונקופלסטית.
קיימים מקרים בהם ההליך הכירורגי לא מאפשר שימור של הפטמה. במצב כזה ישנה אפשרות לבחור בשחזור פטמה, כשלב אחרון בתהליך השחזור. ניתן לבחור מבין מספר אופני שחזור פטמה: שימוש בעור השד המשוחזר, יצירת קעקוע או הדבקת פטמות מסיליקון בדבק רפואי זמני או קבוע.
ביצוע הניתוח > שחזור שד לאחר כריתה חלקית

לאחר הסרה של גוש מהשד יכול להיווצר עיוות בצורת השד ובאי סימטריה עם השד השני. כאשר הגוש המוסר הוא למעשה בעל ממדים גדולים או במיקום בעייתי, אי אפשר להימנע מעיוות הצפוי בשד, ולכן התערבות של כירורג פלסטי, בתהליך הניתוחי, יכול למנוע את העיוות וכן להעניק לשד את הצורה האידיאלית למטופלת ולמבנה גופה. כאשר גודל השד בינוני ומעלה, ניתן להסיר את הגוש מהשד ולעצב מחדש את רקמת השד שנותרה, וכך למעשה להקנות לשד את המראה המורם והאסתטי. הצלקות מניתוח כזה זהות לצלקות מניתוחי הרמת חזה. לשד שגודלו בינוני ומטה, יש צורך בהוספת נפח לשד, כיוון שלאחר הוצאת הגוש לא יהיה מספיק רקמת שד שתישאר. התוספת שאמורה להוסיף את הנפח לשד יכולה להיות שתל סיליקון אשר מוכנס לקפל תת-שדי של המטופלת (בדומה לניתוחי הגדלת חזה), או על ידי לקיחת עור ושומן מגופה של האישה הנלקח מאזור הגב או מדופן בטן תחתונה.
ביצוע הניתוח > שחזור שד לאחר כריתה מלאה

לאחר כריתת שד מלאה, קיימות שתי אפשרויות לשחזור שד: שחזור שד עם שתלים העשויים מסיליקון, ושחזור שד בשימוש ברקמות עצמיות של אותה מטופלת. כאשר כל מסלול מותאם לפי מבנה גופה וצרכיה של האישה. השחזור נעשה בשני שלבים, בשלב הראשון מוכנס מתחת לעור ולשרירי החזה, מותחן רקמות - מעין בלון ריק המנופח בצורה הדרגתית תוך מספר שבועות מיד לאחר הניתוח, על מנת למתוח את העור, כדי שלאחר מס' שבועות ניתן יהיה להכניס שתל סיליקון קבוע. אופן ניפוח הבלון נעשה מדי שבוע על ידי הזרקת מים פיזיולוגיים אל המותחן בהליך שאינו כואב למטופלת. לאחר מספר הזרקות כאלו, בהליך ניתוחי קצר, מוחלף מותחן הרקמות בשתל סיליקון קבוע, כאשר בהליך זה מאחדים גם את שחזור הפטמה, ואם יש צורך גם התאמת השד השני. בהתאם למבנה גופה של המטופלת ניתן להחליף את השתל סיליקון ברקמות עצמוניות של המטופלת.
החלמה לאחר שחזור שד

שחזור שד בכל השיטות הקיימות הוא תהליך ארוך, הכרוך בכאבים ובתקופת החלמה ממושכת שבסופה התוצאה המתקבלת אינה זהה לגמרי למבנה של שד ביולוגי, אך עם זאת שואפת לדמות לשד מראה טבעי עד כמה שניתן. בעקבות הניתוח חל שינוי בתחושת עור מעטפת השד בהשוואה לתחושה שלפני הניתוח; עם הזמן ייתכן שתחזור תחושה חלקית, אך היא לא תשתווה לזו שהייתה טרם ההתערבות הכירורגית. נשים רבות מדווחות על אובדן תחושה חלקית או מלאה בעור העוטף את השד- תופעה המכונה אובדן סומטוסנסורי. מדובר בחוסר יכולת לחוש מגע, חום, קור או כאב. לאובדן התחושה ישנן השלכות רפואיות ארוכות טווח, משום הפגיעה ביכולת לזהות מצבים מסכנים כגון כוויות שמש, כוויות קור, חתכים ונגעים באזור המנותח.
תקופת ההחלמה המשוערת מהניתוח היא ארבעה עד שישה שבועות על פי רוב, אך עשויה להתארך אם מתפתחים סיבוכים. במהלך תקופה זו עשויים להופיע כאבים בהם ניתן לטפל באמצעות תרופות משככות כאבים. לאחר הניתוח יש לבצע תרגילי נשימה בהדרכת פיזיותרפיסטית כדי להימנע מפגיעה בעבודת הריאות. במהלך ההליך הניתוחי יחובר נקז אחד או יותר, שתפקידו להוציא את ההפרשות מפצע הניתוח. הנקז נשלף על ידי הרופאה כאשר כמות ההפרשות פוחתת, בפרק זמן של שבוע עד שלושה שבועות מתום הניתוח. צלקות הניתוח על השד מיטשטשות עם הזמן (בתוך כשנה-שנתיים) אך אינן נעלמות לחלוטין.
בקרב נשים העוברות שחזור שד, קיים סיכון לפתח מגבלות תפקודיות באזור בית החזה, הכתפיים, הזרועות או כפות הידיים. מגבלות אלו כוללות פגיעה בטווח התנועה, כאב, תחושת גרד פנימית, אובדן תחושה או היחלשות שרירים. על פי פרסום אחרון של FDA, ארבעים עד שבעים אחוזים מהנשים שבוחרות לעבור שחזור שד על ידי שתל, זקוקות להתערבות כירורגית נוספת במהלך 8–10 השנים הראשונות לאחר הניתוח, עקב סיבוך הקשור לשחזור על ידי השתל (קרע בשתל או תזוזה ממיקומו, זיהום, אסימטריה ועוד). בחמישה אחוז מניתוחי שחזור השד, ההליך הכירורגי נכשל ועשוי להוביל להוצאת השתל מהגוף.
לעישון יש השפעה הרסנית על שחזור שד. העישון פוגע באספקת הדם לרקמות השד המשוחזר ולעור מעטפת השד המנותח ועלול לגרום לנמק של הרקמות ולקשיים של ממש בריפוי פצעי הניתוח. סיבוכים כגון אלה מחייבים לעיתים התערבויות כירורגיות נוספות. על כן, נדרשת הפסקת עישון במשך שישה שבועות לפני מועד הניתוח ועד חודשיים לפחות לאחריו.
הערות שוליים

↑  חנה זוהר וורדה שוגר-סוכי, היארעות סיבוכים לאחר ניתוחי שחזור שד - ציפיות מול תוצאות, ביטאון הסיעוד האונקולוגי בישראל 3, 2008, עמ' 10-17
↑  Malata, C. M., McIntosh, S. A., & Purushotham, A. D., Immediate breast reconstruction after mastectomy for cancer, British Journal of Surgery 87, 2000, עמ' 1455-1472 doi: 10.1046/j.1365-2168.2000.01593.x
↑  .Riessman, C. K, R. Weitz (ע), The politics of women’s bodies- sexuality, appearance and behavior, New York: Oxford University Press, 2003, עמ' 43-46
↑  Thorne, S. E & Murray, C., Social construction of breast cancer, Health Care for Women International 21, 2000, עמ' 141-159 doi: DOI:10.1080/073993300245221
↑  .Guyomard, V., Leinster, S. & Wilkinson, M, Systematic review of studies of patients’ satisfaction with breast reconstruction after mastectomy., The Breast 16, 2007, עמ' 547-567 doi: 10.1016/j.breast.2007.04.004
↑  Holly, P., Kennedy, P., Taylor, A. & Beedie, A., Immediate breast reconstruction and psychological adjustment in women who have undergone surgery for breast cancer: a preliminary study, Psychology Health & Medicine 8, 2003, עמ' 441-452 doi: DOI:10.1080/1354850310001604586
↑  Janz, N. K., Mujahid, M., Lantz, P. M., Fagerlin, A., Salem, B., Morrow, M., Deapen, D. & Katz, S., Population-based study of the relationship of treatment and sociodemographics on quality of life for early stage breast cancer., Quality of Life Research 14, 2005, עמ' 1467-1479
↑  Fallbjörk, U., Rasmussen, B. H., Karlsson, S., & Salander, P, Aspects of body image after mastectomy due to breast cancer–A two-year follow-up study, European Journal of Oncology Nursing 17, 2013, עמ' 340-345
1 2  ניתוחים לשחזור שד, באתר עמותת "אחת מתשע"
↑  Rony Caryn Rabin, "After Mastectomies, an Unexpected Blow: Numb New Breasts, The New York Times, 2017
1 2  שחזור שד- מדריך למנותחות, באתר שירותי בריאות כללית
↑  McNeely, Margaret L.; Binkley, Jill M.; Pusic, Andrea L.; Campbell, Kristin L.; Gabram, Sheryl; Soballe, Peter W, A prospective model of care for breast cancer rehabilitation: postoperative and postreconstructive issues, Cancer 8, 2012, עמ' 118 doi: 10.1002/cncr.27468. ISSN 1097-0142. [[PubMed|PMID]] [[pmid:22488697|22488697]]
↑  Center for Devices and Radiological Health U.S. Food and Drug Administration, FDA Update on the Safety of Silicone Gel-Filled Breast Implants, FDA, ‏2011
↑  Roni Caryn Rabin, One in Three Women Undergoing Breast Reconstruction Have Complications, The New York Times, ‏June 20, 2018
| --- | --- |
בקרת זהויות :  NLI: 987007546071805171  LCCN: sh85080274  NKC: ph378893 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תאונת הרכבת בבאד אייבלינג

| --- | --- |

קו הרכבת שעליו אירעה התאונה
 תאריך:  9 בפברואר 2016 
 מיקום:  באד אבילינג 
 גורם:  human reliability 
 קואורדינטות:  47°50′55″N 12°01′48″E﻿ / ﻿47.84866°N 12.029915555556°E﻿ / 47.84866; 12.029915555556
 הרוגים:  12 
 פצועים:  82 
  (למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהתאונת הרכבת בבאד אייבלינג(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהתאונת הרכבת בבאד אייבלינג
 
תאונת הרכבת בבאד אייבלינג (בגרמנית: Eisenbahnunfall von Bad Aibling) הייתה תאונת רכבות שאירעה ב-9 בפברואר 2016 בשעות הבוקר. שתי רכבות נוסעים התנגשו חזיתית זו בזו סמוך לעיירת המרפא באד אייבלינג בבוואריה שבגרמניה. אחד עשר בני אדם נהרגו בתאונה, וכשמונים אחרים נפצעו, מהם 18 שנפצעו בצורה חמורה. החקירה העלתה שהסיבה לתאונה הייתה הוראות הכוונה שגויות שמסר כוון (עובד הרכבת) שדעתו הייתה מוסחת כיוון ששיחק משחק מחשב בטלפון הסלולרי שלו.
התאונה

התאונה אירעה מעט לאחר השעה 06:48 בבוקר (לפי שעון מקומי; 05:48 UTC) בקו הרכבת ה"Mangfalltalbahn" ‏(KBS 958), סמוך לבאד אייבלינג. שתי רכבות מדגם שטדלר פלירט מתוצרת יצרנית הרכבות שטדלר, שהופעלו תחת המותג מרידיאן (אנ') בידי חברת הרכבות הבווארית הפרטית Bayerische Oberlandbahn (באיירישה אוברלנד-באהן) התנגשו זו בזו. בשעת ההתנגשות היו על שתי הרכבות יחד למעלה מ-150 בני אדם. שתי הרכבות נסעו במהירות של כ-100 קמ"ש. מעוצמת ההתנגשות נהרגו שנים-עשר אנשים, בהם נהגי שתי הרכבות.
שמואל עמאר

| --- | --- |
אין תמונה חופשית
 לידה:  1 ביולי 1830 י' בתמוז ה'תק"ץ
 פטירה:  14 בספטמבר 1889 (בגיל 59) י"ח באלול ה'תרמ"ט 
 מקום פעילות:  מכנאס, במרוקו
 תקופת הפעילות:  ? – 14 בספטמבר 1889 
 תחומי עיסוק:  רב, דיין, מקובל
 תפקידים נוספים:  משורר, סוחר
 רבותיו:  אחיו רבי אברהם עמאר
 חיבוריו:  "דבר שמואל", "שמע שמואל", "יניקת הנביאים", "שירים ופיוטים", "המכתבים"
 
רבי שמואל עמאר (ה'תק"ץ, 1830 - י"ח באלול ה'תרמ"ט, 14 בספטמבר 1889) היה דיין, משורר, ומקובל[דרוש מקור] בעיר מקנס שבמרוקו, מחבר הספרים "דבר שמואל" ו"שמע שמואל".
ביוגרפיה

רבי שמואל נולד בעיר מקנס שבמרוקו, היה ידוע בחוכמתו ובהתמדתו בלימודו ועסק במסחר. בשנת ה'תרל"א, 1871 נפטר אחיו רבי אברהם עמאר אשר היה רבה הראשי של העיר מקנס, חכמי העיר פנו לרבי שמואל עמאר בבקשה לקבל עליו את רבנות העיר, בתחילה סירב, אך לאחר בקשות חוזרות והסכם כי לא יקבל מהקהילה שכר על משרתו הסכים לקבל עליו את המשרה, בה כיהן עד פטירתו בי"ח באלול ה'תרמ"ט (1889). לאחר פטירתו בנו רבי שלום התמנה לדיין תחתיו.
ביוגרפיה > משפחתו

רבי שמואל נישא בראשונה לאסתר בת אליעזר טובי אך היא נפטרה בשנת ה'תרי"ג, 1853, זמן קצר לאחר נישואיהם. אחר כך נשא את רבקה בת רבי מרדכי טולדאנו ונולדו לו בנו שלום ובתו מזל טוב, בשנת ה'תרל"א (1871) נפטרה גם רבקה, ורבי שמואל נשא את לונה טולדאנו ונולדה להם בתו זוהרה. לאחר זמן נשא רבי שמואל גם את פריחה בת רבי לוי טולדאנו ונולד להם בנו רבי רחמים שלמה.
ביוגרפיה > מנהיגותו

רבי שמואל שימש במשרת ראש אב בית הדין בעירו, ובבית דינו ישבו: רבי שלום משאש (סבו של רבי שלום משאש), רבי יעקב בירדוגו, רבי רפאל דוד בירדוגו, ורבי רפאל אבן צור. רבי שמואל היה ידוע בגאונות הרבה ובכוחו הגדול בפסק ובהלכה. בשבתו בדין עסק רבי שמואל גם בבעיות האישיות אשר העסיקו את אנשי עירו והיה ידוע בליבו החם ורגישותו למצוקותיהם, הוא השתמש בכספו האישי לרווחת אנשי עירו ובעיקר לטובת העניים והנזקקים. התכתב גם עם בית הדין בעיר "רבאט", עם הרב יוסף בירדוגו, והרב אברהם צבע.
במקנס ישנו בית כנסת קטן על שם רבי שמואל, הנקרא בפי תושבי העיר היהודיים "אסליווא אזג'ירא".
ביוגרפיה > זיקתו לארץ ישראל

חלומו של רבי שמואל היה לעלות לארץ ישראל ולהתיישב בה, אך הוא לא זכה להגשים את חלומו. בימי חייו פעל רבות למען החזקת היישוב היהודי בארץ ישראל ולטובת השד"רים אשר הגיע לעירו ושהו בה, הן בכסף והן במתן עצות אשר יועילו להם בשליחותם.
יצירתו

רבי שמואל כתב ספרים רבים והיה משורר אשר פיוטיו נתפרסמו והיו לשירי עם בקרב בני עירו, אחד מפיוטו הידועים הוא פיוט הודיה בשם "ארוממך אלי ואודה את שמך", על גזרה אשר נגזרה על בני עירו והתבטלה ביום פורים. וכן שירו המופיע כהקדמה לספר "משפטים ישרים" לרבי רפאל בירדוגו ובו הוא חתום בשם "רבי רפאל ן' צור" אך שמו רמוז בסוף ההקדמה "אני שמואל עמאר".[דרושה הבהרה]
יצירתו > ספריו

דבר שמואל - שו"ת על חלקי השולחן ערוך - אבן העזר, חושן משפט ויורה דעה, נדפס בקזבלנקה בשנת ה'ת"ש (1940).
שמע שמואל - דרושים לנפטרים ולמעלת התורה, נדפס בירושלים בשנת ה'תשנ"ז (1997).
יניקת הנביאים - תשובות מלוקטות של חכמי מרוקו ובתוכם כתביו שלא ראו אור, נמצא בכתב יד.
שירים ופיוטים - לזמנים ולמועדים, לדעות ולמידות, מוסר והדרכה, הודאה ותפילה, נמצא בכתב יד.
המכתבים - חליפות מכתבים עם חכמי דורו, נמצא בכתב יד.
ראו גם

רבי יוסף בירדוגו (מקנס)
רבי דוד צבאח